cyanic-selkie/wikianc huggingface dataset:
দিল্লী সালতানাত
লোদি বংশ
লোদি রাজবংশটি পশতুন (আফগান) লোদি উপজাতির অন্তর্ভুক্ত ছিল। বাহলুল খান লোদি ,লোদি রাজবংশের সূচনা করেছিলেন এবং প্রথম পশতুন ছিলেন যিনি দিল্লির সুলতানি শাসন করেছিলেন। বাহলুল লোদি দিল্লি সালতানাতের প্রভাব বিস্তার করতে জৌনপুর সালতানাত আক্রমণ করে তার রাজত্ব শুরু করেন এবং একটি চুক্তির মাধ্যমে আংশিকভাবে সফল হন। এরপরে, দিল্লি থেকে বারাণসী পর্যন্ত অঞ্চল (তৎকালীন বঙ্গ প্রদেশের সীমান্তে) অঞ্চলটি আবার দিল্লির সালতানাতের প্রভাবে ফিরে আসে।
বাহলুল লোদি মারা যাওয়ার পরে তার পুত্র নিজাম খান ক্ষমতা গ্রহণ করেন, নিজে সিকান্দার লোদি নামধারণ করেন এবং ১৪৮৯ থেকে ১৫১৭ সাল পর্যন্ত রাজত্ব করেন। রাজবংশের অন্যতম বিখ্যাত শাসক সিকান্দার লোদি তার ভাই বারবক শাহকে জৌনপুর থেকে বহিষ্কার করেছিলেন এবং তার পুত্র জালাল খানকে নিয়োগ করেন। তারপরে বিহার দখল করার জন্য পূর্ব দিকে অগ্রসর হন। বিহারের মুসলিম গভর্নররা আনুগত্য শিকার ও শুল্ক দিতে সম্মত হন, তবে দিল্লি সালতানাতের থেকে স্বাধীন ভাবে পরিচালিত ছিলেন। সিকান্দার লোদি মন্দিরগুলি ধ্বংস করার অভিযানের নেতৃত্ব দিয়েছিলেন, বিশেষত মথুরা জুড়ে। তিনি তার রাজধানী এবং আদালত দিল্লি থেকে আগ্রায় সরিয়ে নিয়েছিলেন। সিকান্দার তার শাসনকালে আগ্রায় ইন্দো-ইসলামিক স্থাপত্যের সাহায্যে ভবনগুলি তৈরি করেন এবং দিল্লির সালতানাত শেষ হওয়ার পরেও মুগল সাম্রাজ্যের সময়ে আগ্রার সমৃদ্ধি অব্যাহত ছিল।
১৫১৭ সালে সিকান্দার লোদি স্বাভাবিক মৃত্যুবরণ করেন এবং তার দ্বিতীয় পুত্র ইব্রাহিম লোদি ক্ষমতা গ্রহণ করেন। ইব্রাহিম আফগান ও পার্সিয়ান অভিজাত বা আঞ্চলিক প্রধানদের সমর্থনকে ভালো ভাবে নেন নি। ইব্রাহিম তার বড় ভাই জালাল খানকে আক্রমণ করে হত্যা করেছিলেন, যিনি তার পিতার দ্বারা জৌনপুরের গভর্নর হিসাবে নিয়োগ এবং আমির ও সেনাপতিদের সমর্থন পেয়েছিলেন। ইব্রাহিম লোদি তার ক্ষমতা সুসংহত করতে অক্ষম হন এবং জালাল খানের মৃত্যুর পরে পাঞ্জাবের গভর্নর দৌলত খান লোদি মুঘল বাবরের কাছে পৌঁছে দিল্লি আক্রমণ করার জন্য তাকে আমন্ত্রণ জানান। ১৫২৬ সালে পানিপথের যুদ্ধে বাবর ইব্রাহিম লোদিকে পরাজিত ও হত্যা করেন। ইব্রাহিম লোদির মৃত্যুর ফলে দিল্লির সালতানাতে শেষ হয় এবং মুঘল সাম্রাজ্য তার স্থলাভিষিক্ত হয়।
অর্থব্যবস্থা
দিল্লির সুলতানি আমলে, ভারতীয় সভ্যতার সাথে ইসলামী সভ্যতার মিশ্রণ ঘটেছিল এবং আফ্রো-ইউরেশিয়ার বৃহৎ অংশে বিস্তৃত একটি বিশ্বব্যবস্থা এবং বিস্তৃত আন্তর্জাতিক নেটওয়ার্কগুলির সাথে ভারতীয় উপমহাদেশের যোগাযোগ আরও সংহতকরণ ছিল, যার একটি উল্লেখযোগ্য প্রভাব ছিল ভারতীয় সংস্কৃতি এবং সমাজের উপর।
অর্থনীতিবিদ অ্যাঙ্গাস ম্যাডিসন অনুমান করেছেন যে, মধ্যযুগীয় দিল্লি সুলতানি যুগে ১০০০ সাল থেকে ১৫০০ এর মধ্যে ভারতের জিডিপি, প্রায় ৮০% বেড়ে $ ৬০.৫ বিলিয়ন হয়েছিল,যার মধ্যে উল্লেখযোগ্য অংশ ছিল সুলতানদের।
দিল্লি সুলতানি আমলে ভারতীয় উপমহাদেশে যান্ত্রিক প্রযুক্তির ব্যাপক ব্যবহার পাওয়া যায়। ইতোমধ্যে ভারতে অত্যাধুনিক কৃষি, খাদ্যশস্য, বস্ত্র, ওষুধ, খনিজ ও ধাতব ছিল, তবে যান্ত্রিক প্রযুক্তির দিক থেকে এটি ইসলামী বিশ্ব বা চীনের মতো উন্ন্ত ছিল না। ত্রয়োদশ শতাব্দীর আগে, ভারতের জল উত্থাপন চাকা বা গিয়ার, পুলি, ক্যাম বা ক্র্যাঙ্ক সহ অন্যান্য মেশিনগুলির কোনও প্রমাণ পাওয়া যায় নি। এই যান্ত্রিক প্রযুক্তিগুলি ত্রয়োদশ শতাব্দী থেকে ইসলামী বিশ্ব থেকে ভারতে প্রবর্তিত হয়। দিল্লি সালতানাত ইসলামিক বিশ্ব থেকে ভারতীয় উপমহাদেশে কাগজ তৈরির ব্যবস্থার প্রসারের জন্য অবদান রাখে। দিল্লি সালতানাতে পূর্বে ভারতীয় উপমহাদেশ কাগজ তৈরি ক্ষেত্রেই বেশিরভাগি উত্তর-পশ্চিম অঞ্চলে (সিন্ধু ও পাঞ্জাব ) উপর নির্ভ্র ছিল যেগুলি হয় মুসলিম শাসনের অধীনে ছিল অথবা মুসলিম ব্যবসায়ী (গুজরাত) মাধ্যমে আসতো। ত্রয়োদশ শতাব্দীতে দিল্লি সালতানাত প্রতিষ্ঠার পরে কাগজ উৎপাদন উত্তর ভারতে ব্যাপক আকার ধারণ করে এবং ১৫ তম এবং ১৬ শতকের মধ্যে দক্ষিণ ভারতে ছড়িয়ে পড়ে। দিল্লি সুলতানি আমলে চরকা ও উপমহাদেশে ছড়িয়ে পড়েছিল। ভারতে সুতির বুননের প্রাথমিক সূত্রগুলি অস্পষ্ট এবং স্পষ্টভাবে একটি চাকা শনাক্ত করতে পারা যায় না, তবে সম্ভবত হস্ত বুনন ছিল। ভারতের প্রথম চরকা দিকের বিষয়টি দ্ব্যর্থহীনভাবে ১৩৫০ খ্রিস্টাব্দের উল্লেখ করা হয়েছে যা সম্ভবত ইরান থেকে ভারতে প্রবর্তিত হয়েছিল।
সংস্কৃতি
যদিও ভারতীয় উপমহাদেশটি প্রাচীনকাল থেকেই মধ্য এশিয়া থেকে আক্রমণকারী ছিল, তবে মুসলিম আক্রমণগুলি আলাদা ছিল, পূর্ববর্তী হানাদাররা যারা প্রচলিত সমাজ ব্যবস্থায় অধিষ্ঠিত হয়েছিল কিন্তু তার বিপরীতে, সফল মুসলিম বিজয়ীরা তাদের ইসলামী পরিচয় ধরে রেখেছে এবং নতুন আইনি ও প্রশাসনিক ব্যবস্থা তৈরি করেছে যা চ্যালেঞ্জযুক্ত এবং সাধারণত অনেক ক্ষেত্রেই সামাজিক আচরণ ও নীতিশাস্ত্রের বিদ্যমান ব্যবস্থাগুলি ছাড়িয়ে যায়, এমনকি অমুসলিম প্রতিদ্বন্দ্বী এবং সাধারণ জনগণকে অনেকাংশে প্রভাবিত করে, যদিও অমুসলিম জনগোষ্ঠী তাদের নিজস্ব আইন ও রীতিনীতি ত্যাগ করেছিল। তারা নতুন সাংস্কৃতিক ব্যবস্থা চালু করেছে যা কোন না কোন ভাবে বিদ্যমান সাংস্কৃতিক ব্যবস্থা থেকে ভিন্ন ছিল । এর ফলে এক নতুন ভারতীয় সংস্কৃতির উত্থান হয় যা প্রকৃতিতে মিশে গিয়েছিল, এবং প্রাচীন ভারতীয় সংস্কৃতির থেকে ভিন্ন । ভারতে সংখ্যাগরিষ্ঠ মুসলমান ছিল ইসলাম গ্রহণকারী মুসলমান। এই বিষয়টিও সংস্কৃতির মিশ্রনে গুরুত্বপূর্ণ ভূমিকা পালন করে।
উত্তর ভারতের মধ্য ইন্দো-আর্য অপভ্রংশ থেকে গড়ে ওঠা দিল্লি সুলতানদের যুগে হিন্দুস্তানি ভাষা (হিন্দি/উর্দু) হতে শুরু করে । উত্তর ভারতে দিল্লী সুলতানদের সময় ১৩শ শতকে বসবাস করা আমির খস্রু হিন্দুস্থানীর একটি রূপ ব্যবহার করেন, যা ছিল এই সময়কালের লিঙ্গুয়া ফ্রাঙ্কা ।
স্থাপত্য
দিল্লির গুরুত্বপূর্ণ কুতুব কমপ্লেক্সটি ১১৯৯ সালের দিকে মুহাম্মদ ঘুরি অধীনে শুরু হয়েছিল এবং এটি কুতুবুদ্দিন আইবেক এবং পরবর্তীকালের সুলতানদের অধীনে অব্যাহত ছিল। কুওওয়াত-উল-ইসলাম মসজিদ, এখন একটি ধ্বংসাবশেষ, ছিল এখানের প্রথম কাঠামো ছিল। অন্যান্য প্রাথমিক ইসলামী স্থাপত্যের মতো এটি ধ্বংস হওয়া হিন্দু এবং জৈন মন্দিরগুলির কলামগুলির উপাদানসমুহ পুনরায় ব্যবহার করে, যার একই প্ল্যাটফর্মটি পুনরায় ব্যবহার করা হয়েছিল। এটির পাশেই অত্যন্ত লম্বা কুতুব মিনার, যা মিনার বা বিজয় টাওয়ার, যার মূল চারটি স্তরে ৭৩ মিটার উচ্চতায় পৌঁছে । এর নিকটতম তুলনাকারী হ'ল ৬২ মিটারের আফগানিস্তানের জ্যাম মিনার যা দিল্লি টাওয়ারের সম্ভাব্য সূচনা হওয়ার এক দশক বা তারও বেশি আগে তৈরী হয়। উভয়ের পৃষ্ঠতল বিস্তৃতভাবে শিলালিপি এবং জ্যামিতিক নিদর্শন দিয়ে সজ্জিত করা হয়। সাধারণভাবে মিনারগুলি ভারতে ব্যবহার করা ধীর ছিল এবং প্রায়শই সেখানে উপস্থিত প্রধান মসজিদ থেকে আলাদা যেত।
সালতানাতের পতন
কুতুবউদ্দীন আইবক দিল্লির সালতানাতের গোড়াপত্তন করেছিলেন। অতঃপর তুর্ক-আফগান সুলতানরা দিল্লিতে প্রায় তিনশ বছর রাজত্ব করেন। এ দীর্ঘ রাজত্বকালে অনেক সুলতানের রদবদল ঘটেছে; সাম্রাজ্যে নানা বিদ্রোহ-বিশৃঙ্খলা দেখা দিয়েছে। সুলতানী আমলের শেষদিকে সাম্রাজ্য দুর্বল হয়ে পড়ে। সালতানাতের শেষ সুলতান ছিলেন ইবরাহীম লোদী। পানিপথের প্রথম যুদ্ধে সুলতান ইবরাহীম লোদীর পরাজয়ের সঙ্গে সঙ্গে দিল্লি সালতানাতের অবসান ঘটে। দিল্লি সালতানাতের পতনের পশ্চাতে নানাবিধ অভ্যন্তরীণ ত্রুটিবিচ্যুতি এবং বহিঃশত্রুর আক্রমণের প্রচণ্ডতা ও ধ্বংসলীলা দায়ী ছিল। স্বৈরতন্ত্রকে ভিত্তি করে দিল্লির সালতানাতের শাসনব্যবস্থা গড়ে উঠেছিল। সাম্রাজ্যে সুলতানের সর্বময় কর্তৃত্ব ছিল। স্বৈরতন্ত্রের সাফল্য নির্ভর করে শাসকের ব্যক্তিত্ব, মর্যাদা, যোগ্যতা, বিচক্ষণতা ও দৃঢ়তার ওপর। এরূপ শাসনব্যবস্থায় জনগণের ইচ্ছা-অনিচ্ছাকে কোনো মূল্য দেওয়া হয় না। শাসক তার শক্তির নীতি প্রয়োগ করে জনগণের আনুগত্য ও শ্রদ্ধা অর্জন করেন। দিল্লি সালতানাতের মাত্র কয়েকজন ব্যতীত অন্য সবাই স্বৈরাচারী শাসন পরিচালনার অনুপযুক্ত ছিলেন। ফলে শাসনব্যবস্থা দুর্বল হয়ে পড়ে এবং প্রাদেশিক শাসনকর্তা ও জনগণের ওপর তাদের কর্তৃত্ব লোপ পায়।
দিল্লি সালতানাতে যে কয়েকজন যোগ্য, শক্তিমান ও প্রতিভাশালী সুলতান ছিলেন, দুর্ভাগ্যবশত তারা কেউই উপযুক্ত উত্তরাধিকারী রেখে যেতে পারেননি। সুলতান শামসউদ্দীন ইলতুিমশ একজন যোগ্য শাসক ছিলেন। তিনি রাজ্যে শান্তি ও শৃঙ্খলা ফিরিয়ে আনেন। তার মৃত্যুর পর রুকুনউদ্দীন ফিরুজ, রাজিয়া, মুইযউদ্দীন বাহরাম, আলাউদ্দীন মাসুদ প্রমুখ দুর্বল উত্তরাধিকারীরা পর পর সিংহাসন লাভ করেন, তাদের সময়ে রাজ্যের সর্বত্র দুর্যোগ ও গোলযোগ দেখা দেয়।
বহিঃসংযোগ
ദില്ലി സുല്‍ത്താനത്ത്
নলডাঙ্গা জমিদার বাড়ি
নলডাঙ্গা জমিদার রাজবাড়ী বাংলাদেশের ঝিনাইদহ জেলার একটি পর্যটন স্থান। এই জমিদার বাড়িটি ১৬৫০ সালের দিকের একটি জমিদার বাড়ি ছিলো। বর্তমানে দেশের বিভিন্ন স্থান থেকে বহু দর্শনার্থী এই জমিদার বাড়ি দেখতে আসে।
ইতিহাস
নলডাঙ্গা জমিদার বাড়ির প্রতিষ্ঠাতা বিষ্ণুদাস হাজরা প্রথমে ছিলেন একজন সন্ন্যাসি। তিনি ধর্মের প্রতি দুর্বল হয়ে এই সন্ন্যাসিনী জীবন বেচে নেন। তিনি তার ফরিদপুর জেলার বসতভিটা ছেড়ে বর্তমান ঝিনাইদহ জেলার নলডাঙ্গা নামক এলাকায় এসে এক জঙ্গলে সন্ন্যাসিনী জীবনের তপস্যা শুরু করেন। আর এই সময়ে তার জীবনের মোড় ঘুরে যায়। তার তপস্যা করা অবস্থায় উক্ত জঙ্গলের পাশের নদী দিয়ে মোগল সাম্রাজ্যের সুবেদার মানসিংহ তার সৈন্যসামন্ত নিয়ে রাজধানীতে যাচ্ছিলেন। তখন তারা কিছু খাবার সংগ্রহ করার জন্য উক্ত জঙ্গলে প্রবেশ করে। তখন সৈন্যরা বিষ্ণুদাস হাজরাকে তপস্যারত অবস্থায় দেখতে পায়। তখন বিষ্ণুদাস তাদেরকে খাবার যোগাড় করতে সাহায্য করে। আর এতে খুশি হয়ে মোগল সুবেদার তাকে উক্ত জঙ্গলের আশেপাশের মোট পাঁচটি গ্রাম দান করে যান। আর এই থেকেই তার জমিদারীর শুরু। প্রথমত উক্ত জমিদারীর নাম ছিল হাজরা জমিদারী। পরে নলডাঙ্গা এলাকার নামানুসারে উক্ত জমিদারীর নামকরণ করা হয়। এরপর একের পর এক বংশপরামপণায় এই জমিদার বংশধররা প্রায় তিনশত বছর ধরে এই জমিদারীর জমিদারী পরিচালনা করেন। তাদের শাসনামলে এখানে প্রায় আটটি মন্দির তৈরি করেছিল। যেগুলো এখনো বেশ ভালো অবস্থায় রয়েছে। মন্দিরগুলো হলো কালীমাতা মন্দির, লক্ষ্মী মন্দির, গনেশ মন্দির, দুর্গা মন্দির, তারামনি মন্দির, বিঞ্চু মন্দির, রাজেশ্বরী মন্দির।
অবকাঠামো
বসবাসের জন্য জমিদারী ভবন, শত্রুর আক্রমণ থেকে বাচার জন্য জমিদার বাড়ি থেকে নদী পর্যন্ত সুড়ঙ্গপথ ও ধর্মীয় উপসনার জন্য আটটি মন্দির তৈরি করা হয়।
বর্তমান অবস্থা
বর্তমানে জমিদার বাড়ির তেমন কোনো স্থাপনা আর নেই। সব ধ্বংস হয়ে গেছে। তবে জমিদারদের তৈরি করা আটটি মন্দিরগুলো কয়েকবার সরকারীভাবে সংস্কার করাতে এখনো বেশ ভালো অবস্থায় আছে।
গ্যালারি
ধ্বংস হয়ে যাওয়া জমিদার বাড়ির কিছু চিহ্ন
অন দ্য ওয়াটারফ্রন্ট
অন দ্য ওয়াটারফ্রন্ট (On the Waterfront) হল এলিয়া কাজান পরিচালিত ১৯৫৪ সালের মার্কিন অপরাধমূলক নাট্য চলচ্চিত্র। দ্য নিউ ইয়র্ক টাইমস-এ ১৯৪৮ সালের নভেম্বর থেকে ডিসেম্বর মাসে প্রকাশিত ম্যালকম জনসনের ক্রাইম অন দ্য ওয়াটারফ্রন্ট শীর্ষক প্রবন্ধের ছায়া অবলম্বনে চলচ্চিত্রটির চিত্রনাট্য রচনা করেছেন বাড শুলবার্গ। এতে শ্রেষ্ঠাংশে অভিনয় করেন মার্লোন ব্র্যান্ডো এবং পার্শ্ব ভূমিকায় ছিলেন কার্ল মালডেন, লি জে. কব, রড স্টাইগার, প্যাট হেনিং ও ইভা মারি সেন্ট। এটি সেন্টের প্রথম চলচ্চিত্র ছিল।
চলচ্চিত্রটি ১৯৫৪ সালের ২৮শে জুলাই মুক্তি পায় এবং সমালোচনামূলক ও বাণিজ্যিকভাবে সফল হয়। ছবিটি ১২টি বিভাগে একাডেমি পুরস্কারের মনোনয়ন লাভ করে এবং শ্রেষ্ঠ চলচ্চিত্র সহ আটটি পুরস্কার লাভ করে। কাজান শ্রেষ্ঠ পরিচালনা, ব্র্যান্ডো শ্রেষ্ঠ অভিনেতা এবং সেন্ট শ্রেষ্ঠ পার্শ্ব অভিনেত্রী বিভাগে পুরস্কৃত হন।
১৯৮৯ সালে "সাংস্কৃতিক, ঐতিহাসিক, বা নান্দনিকভাবে গুরুত্বপূর্ণ" বিবেচনায় লাইব্রেরি অব কংগ্রেস ছবিটিকে মার্কিন যুক্তরাষ্ট্রের জাতীয় চলচ্চিত্র রেজিস্ট্রিতে সংরক্ষণের জন্য নির্বাচন করে। ১৯৯৭ সালে আমেরিকান ফিল্ম ইনস্টিটিউট সর্বকালের সেরা মার্কিন চলচ্চিত্রের তালিকায় ছবিটিকে ৮ম স্থান এবং ২০০৭ সালে ১৯তম স্থান প্রদান করে।
ডেনিস ব্রুকস
প্রারম্ভিক জীবন
লিডসের কিপাক্সে ডেনিস ব্রুকস জন্মগ্রহণ করেন। কিপাক্স কাউন্সিল স্কুলে অধ্যয়ন করেন তিনি। বিদ্যালয়ে অধ্যয়নকালীন ক্রিকেট ও ফুটবলে অংশগ্রহণের পাশাপাশি দলের অধিনায়কেরও দায়িত্ব পালন করতেন। কিশোর অবস্থাতেই ক্লাব ক্রিকেটে অংশগ্রহণ করেন ও সকলের মনোযোগের কেন্দ্রবিন্দুতে পরিণত হন।
কাউন্টি ক্রিকেট
১৯৩৪ সালে নর্দাম্পটনশায়ারে যোগ দেন। একই বছরে ইয়র্কশায়ারের বিপক্ষে তার প্রথম-শ্রেণীর ক্রিকেটে অভিষেক ঘটে। তখন তার বয়স ছিল মাত্র ১৮ বছর। ঐ সময়ে দলটি বেশ দূর্বলমানের ছিল। মে, ১৯৩৫ সাল থেকে চার বছর ধরে লাগাতার কোন খেলায় জয়লাভে ব্যর্থ হয়। এছাড়াও কাউন্টি চ্যাম্পিয়নশীপের তালিকায় ১৯৩৪ সাল থেকে ১৯৩৮ সাল পর্যন্ত প্রত্যেক বছরই নিচেরসারিতে অবস্থান করতো। সাত বছর নবম স্থানে ও দুইবার নিচের দিক থেকে দ্বিতীয় স্থানে অবস্থান করে। ব্রুকস খুব দ্রুত দলের নিয়মিত খেলোয়াড়ে পরিণত হন।
দ্বিতীয় বিশ্বযুদ্ধে অংশগ্রহণ
তবে দ্বিতীয় বিশ্বযুদ্ধের কারণে তার খেলোয়াড়ী জীবনে বিঘ্নের সৃষ্টি ঘটে। বিশ্বযুদ্ধের সময় তিনি আরএএফে সার্জেন্ট ইনস্ট্রাক্টরের দায়িত্ব পালন করেন।
তার ব্যাটিংশৈলী বাস্তবিকই বেশ উঁচুমানের ছিল। যুদ্ধের পরবর্তী ১০ বছর তার ব্যাটিং গড় জাতীয় পর্যায়ে শীর্ষে বা এর কাছাকাছি অবস্থান করছিল।
টেস্ট ক্রিকেট
দূর্ভাগ্যবশতঃ একটির অধিক টেস্ট খেলার সুযোগ ঘটেনি তার। ১৯৪৭-৪৮ মৌসুমে ওয়েস্ট ইন্ডিজ সফরে সিরিজের প্রথম টেস্টে অংশ নিয়েছিলেন তিনি। প্রথম টেস্টের পর আঙ্গুলে ফাটল ধরলে আকস্মিকভাব সফর শেষ করতে হয় তাকে।
১৯৪৯ সালে নর্দাম্পটনসের ভাগ্যের পুণরুজ্জ্বীবন ঘটে। এসময়ে ফ্রেডি ব্রাউন নর্দাম্পটনশায়ারের অধিনায়কের দায়িত্ব পালন করছিলেন। কাউন্টি চ্যাম্পিয়নশীপের ঐ মৌসুমে দলটি পঞ্চম স্থান দখল করেছিল। ১৯৫০-এর দশকের শুরুর দিকে বয়োঃজ্যেষ্ঠ পেশাদার ক্রিকেটার হিসেবে ব্রুকস নিয়মিতভাবে অধিনায়ক ব্রাউনের পাশে থেকে দল পরিচালনায় অগ্রসর হতেন। ১৯৫৩ সালে ব্রাউন তার খেলোয়াড়ী জীবন থেকে অবসর গ্রহণ করেন। ফলশ্রুতিতে ব্রুকস দায়িত্বভার গ্রহণ করেন। এরফলে প্রথম পেশাদার ক্রিকেটার হিসেবে কাউন্টি দলের অধিনায়কের মর্যাদা লাভ করেন ডেনিস ব্রুকস। দলটিতে তখন ফ্রাঙ্ক টাইসন, কিথ অ্যান্ড্রুজ, জক লিভিংস্টোন, জ্যাক মানিং ও জর্জ ট্রাইবের ন্যায় খেলোয়াড়দের উজ্জ্বল পদচারণা ছিল। তার নেতৃত্বে সফলতম সময় অতিক্রমণ করে দলটি। ১৯৫৪ ও ১৯৫৫ সালে কাউন্টি চ্যাম্পিয়নশীপে সপ্তম, ১৯৫৬ সালে চতুর্থ ও ১৯৫৭ সালে ক্লাবের ইতিহাসে দ্বিতীয় স্থানে পৌঁছে। তবে ১৯৫৮ সালে শৌখিন ক্রিকেটার রমন সুব্বা রাও তার পরিবর্তে দলের দায়িত্বভার গ্রহণ করেন।
অবসর
১৯৫৯ সালের পর প্রথম-শ্রেণীর ক্রিকেট থেকে অবসর গ্রহণ করেন ডেনিস ব্রুকস। তবে, ঐ বছরই জেন্টলম্যানের বিপক্ষে অনুষ্ঠিত খেলায় প্লেয়ার্সের প্রতিনিধিত্ব করার পাশাপাশি দলকে নেতৃত্ব দিয়েছিলেন। এটিই প্লেয়ার্সের পক্ষে তার একমাত্র অংশগ্রহণ ছিল।
অর্জনসমূহ
১৯৫৭ সালে উইজডেন কর্তৃক ব্রুকসকে অন্যতম বর্ষসেরা ক্রিকেটার হিসেবে মনোনীত করা হয়।
সমগ্র খেলোয়াড়ী জীবনে ১৭বার সহস্রাধিক রান ও ছয়বার দুই সহস্রাধিক রানের কোটা অতিক্রম করেন। ১৯৪৯ সালে গ্লুচেস্টারশায়ারের বিপক্ষে ব্যক্তিগত সর্বোচ্চ ২৬৭ রান সংগ্রহ করেন তিনি। ৭১টি প্রথম-শ্রেণীর সেঞ্চুরি করেছেন। ১৬টি কাউন্টি দলের বিপক্ষে কমপক্ষে একটি সেঞ্চুরি তুলেছেন।
নর্দাম্পটনশায়ারের সদস্য থাকা অবস্থায় বেশ কয়েকটি রেকর্ড গড়েন। তন্মধ্যে, সর্বাধিক ৪৯২ খেলায় অংশগ্রহণ; সর্বাধিক ২৮,৯৮০ রান; সর্বাধিক ৬৭টি সেঞ্চুরি ও এক মৌসুমে ১৯৫২ সালে ২,১৯৮ রান করেছেন।
ব্যক্তিগত জীবন
অবসর পরবর্তীকালে নর্দাম্পটনশায়ার দ্বিতীয় একাদশের অধিনায়কত্ব করেন। নর্দাম্পটনশায়ারকে প্রশিক্ষণ দেন ও স্থানীয় ম্যাজিস্ট্রেট হন। ১৯৮২ থেকে ১৯৮৫ সময়কালে নর্দাম্পটনশায়ারের সভাপতি মনোনীত হন।
৯০ বছর বয়সে ৯ মার্চ, ২০০৬ তারিখে নর্দাম্পটনে ডেনিস ব্রুকসের দেহাবসান ঘটে।
দ্য কিংস স্পিচ
চলচ্চিত্রটি ২০১১ সালের ৭ই জানুয়ারি যুক্তরাজ্যে মুক্তি পায় এবং বক্স অফিস ও সমালোচনামূলকভাবে সফলতা অর্জন করে। ১৫ মিলিয়ন মার্কিন ডলারের নির্মিত চলচ্চিত্রটি বিশ্বব্যাপী ৪১৪.২ মিলিয়ন মার্কিন ডলার আয় করে। ছবিটি শ্রেষ্ঠ চলচ্চিত্রের জন্য একাডেমি পুরস্কার সহ একাধিক পুরস্কার ও মনোনয়ন লাভ করে, বিশেষ করে ফার্থ তার অভিনয়ের জন্য।
দক্ষিণডিহি রবীন্দ্র কমপ্লেক্স
দক্ষিণডিহি রবীন্দ্র কমপ্লেক্স বিশ্বকবি রবীন্দ্রনাথ ঠাকুরের স্মৃতি বিজড়িত একটি স্থান, যা খুলনা শহরের দক্ষিণডিহিতে অবস্থিত। খুলনা শহর থেকে ১৯ কিলোমিটার দূরে অবস্থিত ফুলতলা উপজেলার তিন কিলোমিটার উত্তর পশ্চিমে দক্ষিণডিহি অবস্থিত। এটি রবীন্দ্রনাথ ঠাকুরের শ্বশুরবাড়ি। কলকাতার জোড়া সাঁকোর বিখ্যাত ঠাকুর পরিবারের সঙ্গে দক্ষিণ ডিহির সম্পর্ক নিবিড়। রবীন্দ্রনাথ ঠাকুরের মা সারদা সুন্দরী দেবী জন্ম গ্রহণ করে ছিলেন এই দক্ষিণডিহি গ্রামে। রবীন্দ্রনাথের কাকী ত্রিপুরা সুন্দরী দেবী এই গ্রামেরই মেয়ে। রবীন্দ্রনাথের স্ত্রী মৃণালিনী দেবী দক্ষিণ ডিহির -ই মেয়ে। তার ভালো নাম ভবতারিণী, বিবাহের পর তার নাম রাখা হয় মৃণালিনী দেবী। ১৮৮২ পুজার ছুটির সময় জ্ঞানদানন্দিনী দেবী উৎসাহী হয়ে বাস্তভিটা দেখবার অযুহাতে যশোরের নরেন্দ্রপুর যান। উদ্দেশ্য কাছাকাছি পীরালী পরিবারের মধ্য হতে বধু সংগ্রহ জ্ঞানদানন্দিনীর সঙ্গে কাদম্বী দেবী, বালিকা ইন্দ্রানি, বালক সুরেন্দ্র নাথ ও রবীন্দ্রনাথ আসেন পুরাতন ভিটা দেখতে সে সময় ফুলতলা গ্রামের বিনিমাধব রায় চৌধূরীর কন্যা ভবতারিনীকে তারা দেখেন। যৌবনে কবি কয়েক বার তার মায়ের সঙ্গে দক্ষিণডিহি গ্রামের মামা বাড়িতে এসেছিলেন। এখানে কবিগুরু ও কবিপত্নীর আবক্ষ মূর্তি স্থাপন করা হয়েছে। ২৫শে বৈশাখ ও ২২শে শ্রাবণে এখানে নানা আয়োজনে রবীন্দ্রজয়ন্তী ও কবিপ্রয়াণ দিবস পালন করা হয়।
ময়ুর নদী
ময়ুর নদী বাংলাদেশে অবস্থিত একটি নদী। এটা গঙ্গা অববাহিকার পুরাতন নদীবিশেষ। এটি খুলনা শহরের পশ্চিমাংশে গল্লামারী সংলগ্ন অংশে অবস্থিত। এই নদীতে খুলনা শহরের অধিকাংশ পয়োঃনিষ্কাষন ব্যবস্থা যুক্ত। তলানী জমতে জমতে নদীটি এখন মৃত প্রায়, রূপসা নদীর সাথে এখন ময়ূর নদীর কোন সরাসরি সংযোগ নেই। গেটের মাধ্যমে জোয়ার ভাটা নিয়ন্ত্রণ করা হয়। ১৯৭১ সালে পাকবাহিনী এই ময়ূর নদীর তীরে ব্যাপক গণহত্যা চালায়।
নদী দখল
ময়ূর নদী দখল করে একটি বিনোদন পার্কের স্থাপনা তৈরি করা হয়েছে। খুলনা নগরের গল্লামারীতে নির্মাণাধীন পার্কটির জন্য নদীটির পাঁচটি স্থানে দালান কোঠা ঘর গড়ে তোলা হয়েছে।
ভালুকা থানা
ভালুকা থানা বাংলাদেশের ময়মনসিংহ জেলার অন্তর্গত ভালুকা উপজেলার একটি থানা।
প্রতিষ্ঠাকাল
১৯১৭ সালে গফরগাঁও থানাকে বিভক্ত করে ভালুকা থানা প্রতিষ্ঠিত হয়।
প্রশাসনিক এলাকাসমূহ
ভালুকা উপজেলার ১টি পৌরসভা ও ১১টি ইউনিয়নের প্রশাসনিক কার্যক্রম ভালুকা থানার আওতাধীন।
লাকসাম কমিউটার
লাকসাম কমিউটার (ট্রেন নাম্বার-৭৯/৮০) বাংলাদেশ রেলওয়ে পরিচালিত একটি যাত্রীবাহী ট্রেন। ট্রেনটি কুমিল্লা থেকে চট্টগ্রাম যাত্রাপথে ফেনী জেলাকে সংযুক্ত করে। ১৩ জুন ২০১৯ থেকে লাকসাম কমিউটার বন্ধ আছে।
যাত্রাপথ
লাকসাম কমিউটার, কুমিল্লা> লাকসাম> ফেনী> চট্টগ্রাম মিটারগেজ রেলপথে চলাচল করে এবং যাত্রাপথে থাকা প্রায় সকল রেলওয়ে স্টেশনে যাত্রাবিরতি দেয়।
স্টেশন তালিকা
লাকসাম কমিউটার যেসকল রেলওয়ে স্টেশন দিয়ে চলাচল করে নিম্নে তা উল্লেখ করা হলো:
২০২২ ফিফা অনূর্ধ্ব-১৭ মহিলা বিশ্বকাপ
২০২২ ফিফা অনূর্ধ্ব-১৭ মহিলা বিশ্বকাপ হল ফিফা পরিচালিত অনূর্ধ্ব-১৭ মহিলা ফুটবল বিশ্বকাপের ৭ম আসর। এই আসরের আয়োজক ভারত। এই নিয়ে ভারত ২০১৭ ফিফা অনূর্ধ্ব-১৭ বিশ্বকাপের পর দ্বিতীয়বারের জন্য ফিফা প্রতিযোগিতা আয়োজন করছে এবং এটিই ভারত কর্তৃক আয়োজিত প্রথম মহিলাদের ফিফা প্রতিযোগিতা।
এর পূর্বে ২০২১ সালে ভারতে এই প্রতিযোগিতা আয়োজনের কথা ফিফা ঘোষণা করেছিল। কিন্তু কোভিড-১৯ মহামারীর জন্য বাতিল ঘোষিত হয়।  স্পেন হল পূর্ব আসর অর্থাৎ ২০১৮ বিশ্বকাপের বিজয়ী দল।
দল ও যোগ্যতা অর্জন
১৬টি দলের মধ্যে আয়োজক ছাড়া বাকি ১৫টি দল মহাদেশীয় বাছাইপর্ব থেকে উত্তীর্ণ হয়।
মাঠ
৩ অক্টোবর ২০২২-এ, ফিফা তিনটি রাজ্যের তিনটি শহরকে আয়োজক হিসেবে নির্বাচিত করে:
ম্যাচ পরিচালক
৩০ আগস্ট ২০২২-এ ফিফা ১৪ জন রেফারি, ২৮ জন সহকারী রেফারি ও ১৬ জন ভিডিও রেফারির নাম প্রতিযোগিতার জন্য ঘোষণা করে। মহিলা অনূর্ধ্ব-১৭ বিশ্বকাপের এই আসরেই প্রথম ভিডিও সহকারী রেফারির (ভিএআর) প্রয়োগ হয়েছে।
ড্র
২৪ জুন ২০২২-এ সুইজারল্যান্ডের জুরিখ শহরে ফিফা প্রশাসনিক ভবনে আনুষ্ঠানিক ড্র করা হয়েছিল। গ্রুপ পর্বে একই কনফেডারেশন ভুক্ত কোনো দল একই গ্রুপে থাকবে না এমন ঘোষণা করা হয়। ভারত আয়োজক হবার সুবাদে এ১ স্থান পায়।
২৪ জুন ২০২২-এ গ্রুপ পর্বের প্রতিটি গ্রুপের দলগুলি ঘোষণা করা হয়।
গ্রুপ পর্ব
'
নক-আউট পর্ব
মূল নির্ধারিত সময়ের পরও কোনো জয়ী দল নির্বাচন করা না গেলে অতিরিক্ত সময়ের খেলা হবে না, বরং সরাসরি পেনাল্টি শুট-আউট অনুষ্ঠিত হবে।
পুরস্কার
প্রতিযোগিতান্তে নিম্নলিখিত পুরস্কারগুলি দেওয়া হয়েছিল:
বিশ্বের সুউচ্চ ভবনসমূহের তালিকা
নিম্নের শর্ত মেনে এখানে গগনচুম্বী ভবনের ক্রম তালিকা করা হয়েছে:
নিয়ারিড (প্রাকৃতিক উপগ্রহ)
নিয়ারিড (ইংরেজি: Nereid, ) বা নেপচুন ২ (ইংরেজি: Neptune II) হল নেপচুনের তৃতীয় বৃহত্তম প্রাকৃতিক উপগ্রহ। সৌরজগতে যতগুলি প্রাকৃতিক উপগ্রহের কথা জানা যায়, তার মধ্যে নেপচুনের কক্ষপথই সর্বাপেক্ষা উৎকেন্দ্রিকতা-সম্পন্ন। ১৯৪৯ সালে গেরার্ড কাইপার এটি আবিষ্কার করেছিলেন। এটিই নেপচুনের দ্বিতীয় আবিষ্কৃত উপগ্রহ।
আবিষ্কার ও নামকরণ
১৯৪৯ সালের ১ মে ম্যাকডোনাল্ড মানমন্দিরের ৮২ ইঞ্চি টেলিস্কোপ থেকে গৃহীত ফোটোগ্রাফিক প্লেটগুলি থেকে নিয়ারিড উপগ্রহটি আবিষ্কার করেন গেরার্ড কাইপার। আবিষ্কারের প্রতিবেদনে তিনি উপগ্রহটির নাম প্রস্তাব করেছিলেন। রোমান দেবতা নেপচুনের সহচরী তথা গ্রিক পুরাণে কথিত নিয়ারিড নামক সামুদ্রিক নিম্ফ শ্রেণির নামানুসারে এটির নামকরণ করা হয়। ভয়েজার ২ মহাকাশযানের নেপচুন অতিক্রমণের আগে এটিই ছিল উক্ত গ্রহের দ্বিতীয় তথা শেষ আবিষ্কৃত উপগ্রহ (১৯৮১ সালে লারিসার একটি অকাল্টেশনের পর্যবেক্ষণ বাদ দিলে)।
ছোড়ি
ছোড়ি (, বাংলা:বালিকা) একটি ২০২১ সালের ভারতীয় হিন্দি-ভাষার ভৌতিক চলচ্চিত্র। যা বিশাল ফুরিয়া পরিচালনা করেছেন এবং ভূষণ কুমার, কৃষাণ কুমার, বিক্রম মালহোত্রা, জ্যাক ডেভিস, শিখা শর্মা এবং শিব চানানা প্রযোজনা করেছেন। মারাঠি ভাষার ফিল্ম লাপাছপি (২০১৭) এর রিমেক, মিতা বশিষ্ট, রাজেশ জাইস এবং সৌরভ গয়ালের পাশাপাশি এই ছবিতে মুখ্য ভূমিকায় অভিনয় করেছেন নুসরত ভারুচা।  ২০২১ সালের ২৬ নভেম্বর অ্যামাজন প্রাইম ভিডিওতে ছবিটির প্রিমিয়ার হয়েছিল।
পটভূমি
শুরুর দৃশ্যে, একজন গর্ভবতী মহিলাকে একটি আখ ক্ষেতে তাড়া করতে দেখা যায় এবং নিজেকে তার গর্ভ কেটে ফেলতে বাধ্য করা হয়। দৃশ্যটি তারপর শহরের দৃশ্যে কেটে যায়, যেখানে সাক্ষী একটি এনজিওতে কাজ করে এবং তার স্বামী হেমন্তের সাথে থাকে। তারা দুজনেই তাদের ড্রাইভারের গ্রামে পলাতক, হেমন্তকে ব্যবসার পরিকল্পনার জন্য ধার করা ঋণ ফেরত না দেওয়ার জন্য কিছু লোকের দ্বারা মারধর এবং হুমকি দেওয়ার পরে কিছু দিনের জন্য লুকিয়ে রাখার জন্য।
তারা আখ ক্ষেত হয়ে শহর থেকে 300 কিলোমিটার দূরে গ্রামে পৌঁছায়। সেখানে তাদের দেখা হয় চালকের স্ত্রী দেবীর সাথে, যিনি খুবই গোঁড়া মহিলা। কয়েকদিন পর, হেমন্ত তাদের আর্থিক সমস্যার সমাধান খুঁজতে দেবীর কাছে সাক্ষীকে ছেড়ে যায়। সাক্ষী ধীরে ধীরে দেবীর সাথে একটি বন্ধন খুঁজে পায়। তিনি রাজবীরের (দেবীর বড় ছেলে) স্ত্রী রানির সাথে দেখা করেন যাকে প্রথম দৃশ্যে তাড়া করা হয়েছে বলে দেখানো হয়েছে। দেবী সাক্ষীকে বলেন যে রানি জন্মের আগে তার সন্তানকে হারিয়েছিল এবং তাকে বাঁচানোর জন্য তার গর্ভ কেটে ফেলা হয়েছিল।
সাক্ষীকে তিনটি বাচ্চা উত্যক্ত করে এবং তাদের প্রতি কৌতূহলী হয়ে ওঠে। দেবী জানতে পারেন এবং তাদের থেকে দূরে থাকতে সতর্ক করেন। কিন্তু সে তার কথা শোনে না এবং বাচ্চাদের সাথে কথা বলার চেষ্টা করে। দেবী, সাক্ষী তার কথা না শুনে হতাশ হয়ে তাকে হুমকি দেওয়ার সিদ্ধান্ত নেয়। এই ঘটনার পর দেবী ও সাক্ষীর মধ্যে কথা কাটাকাটি হয়। কয়েকদিন পর, হেমন্ত সাক্ষীকে দেখতে আসে এবং সে তাকে আতঙ্কে তাকে ফিরিয়ে নিতে বলে। সেই রাতে, তারা চলে যাওয়ার সময়, তারা দুজনেই দেবীর দ্বারা আক্রান্ত হয় এবং সাক্ষীর উপর কিছু আচার অনুষ্ঠান করা হয়। তাকে ঘরে নিয়ে যাওয়া হয়, এবং দেবী তাকে বিছানায় বেঁধে রাখে।
দেবী তাকে বলেন যে সুনয়নী থেকে মুক্তি পাওয়ার জন্য তাকে আগামী তিন দিন সেখানে একা থাকতে হবে, যে দেবীর ভগ্নিপতি এবং একজন ডাইনি (ভূত), যে একবার গর্ভবতী ছিল। তিনি দেবীর তিনটি ছোট ছেলের উপর একটি মন্ত্র ছুঁড়েছিলেন এবং তার নিজের স্বামীকে হত্যা করেছিলেন, তিনটি ছেলেকে কুয়োতে পড়েছিলেন এবং নিজেও তার গর্ভ কেটেছিলেন। সুনাইনি দেবীর পরিবারকে অভিশাপ দিয়েছেন, নিশ্চিত করেছেন যে তারা তাদের বংশ অব্যাহত রাখতে পারবে না।
দেবী সাক্ষীকে নির্দেশ দেন যে তিনি আগামী তিন দিনের মধ্যে যে সমস্ত দৃষ্টিভঙ্গি পর্যবেক্ষণ করবেন তা একটি বিভ্রম হবে এবং তাকে সতর্ক করে যে তিনি সুনয়নির কথা শুনেছেন এমন লুলাবি গাইবেন না। বাকি গল্পটি আবর্তিত হয়েছে কীভাবে সাক্ষী আখের ক্ষেতে ঘেরা বাড়ি থেকে পালানোর চেষ্টা করে কিন্তু তার সমস্ত প্রচেষ্টা বৃথা যায়। তিনি সুনয়নার (দেবীর ভগ্নিপতি) দ্বারা একবার অভিজ্ঞ সেই সমস্ত পরিস্থিতি এবং চ্যালেঞ্জগুলি অনুভব করতে শুরু করেছিলেন।
শেষ পর্যন্ত জানা যায়, কন্যা সন্তানের কারণে সুনয়নীকে তার শ্বশুরবাড়ির লোকজন তার ভ্রুণ হত্যা করতে বলেছিল। যখন সে তার স্বামীকে প্রত্যাখ্যান করেছিল এবং পালানোর চেষ্টা করেছিল, সে ভুলবশত দেবীর তিন ছোট ছেলের দেওয়া ছুরি দিয়ে তার নিজের স্বামীকে হত্যা করেছিল, যারা সবসময় সুনয়নাকে ভালবাসত। দেবীর পরিবার ভেবে সুনয়না তার নিজের স্বামীকে জীবন্ত পুড়িয়ে হত্যা করেছে। সে প্রক্রিয়ায় তার সন্তানের জন্ম দেয় কিন্তু তার বাচ্চাকে গ্রামব্যাপী একটি আচার পালন করতে কূপে ফেলে দেওয়া হয় যা একটি ভাল ফসলের নিশ্চয়তা দেয়। সম্পূর্ণ দগ্ধ অবস্থায় সুনয়নী তার মেয়েকে বাঁচাতে কূপে ঝাঁপ দেয়। দেবীর তিন ছেলে পালাক্রমে সুনয়নীর মেয়ে এবং সুনয়নীকে বাঁচাতে ঝাঁপিয়ে পড়ে যার ফলে তারা সবাই ভূত হয়ে যায়।
সাক্ষীকে তিন দিনের অগ্নিপরীক্ষার অভিজ্ঞতা দেওয়ার জন্য তৈরি করা হয়েছে, যেটি সুনয়না একটি সিরিজ বেদনাদায়ক অভিজ্ঞতার মধ্য দিয়ে গেছে। শেষ মুহুর্তে, ভূতের (সুনাইনা) দ্বারা তার সন্তানের ক্ষতি করার আগে, সাক্ষী শপথ করে যে সুনয়না যে অগ্নিপরীক্ষার মধ্য দিয়ে গেছে তা সবাইকে জানানোর জন্য, যদি ভূত তাকে যেতে দেয়, নতুন স্ত্রীদের উপর তার যন্ত্রণার পুনরাবৃত্তি না করে।
সাক্ষী ৩ দিনের অগ্নিপরীক্ষা থেকে বেঁচে যায় এবং সকালে যখন দেবী, ড্রাইভার এবং হেমন্ত আসে, সাক্ষী গল্পটি প্রকাশ না করে চলে যেতে অস্বীকার করে।
হেমন্তকে রাজবীর বলে প্রকাশ করা হয়েছে যে তার আগের দুই স্ত্রীকে হত্যা করেছিল কারণ সে ভয় পেয়েছিল যে তারা গ্রামের খুনের কথা লোকেদের বলবে। তিনি রানিকে রক্ষা করেছিলেন কারণ তিনি চিরকাল নীরব থাকার শপথ করেছিলেন।
সাক্ষী চলে যায়, রাত থেকে তার হাতে থাকা ছুরিটি ফেলে দেয়, যেটি সে হেমন্ত/রাজবীরের বিরুদ্ধে আত্মরক্ষা করত। রাজবীর পিছন থেকে তাকে আক্রমণ করার জন্য ছুরি তুলে নিলে রানী তাকে আক্রমণ করে এবং একটি ক্লিভার দিয়ে তাকে হত্যা করে। শেষের দৃশ্যে দেখা যাচ্ছে সাক্ষী গ্রামের বাড়ি থেকে হেঁটে যাচ্ছে, আখের ক্ষেতের গোলকধাঁধা দিয়ে ৩টি ভূত শিশুর নির্দেশিত দিক দিয়ে। এরপর রক্তাক্ত শার্ট পরে রানির সঙ্গে যোগ দেন সাক্ষী।
উৎপাদন
প্রধান ফটোগ্রাফি ২৫ নভেম্বর ২০২০ সালে শুরু হয়েছিল মধ্যপ্রদেশে। ছবিটি ২০২০ সালের ডিসেম্বরে শেষ হয়েছিল।
কবিতীর্থ বিধানসভা কেন্দ্র
কবিতীর্থ বিধানসভা কেন্দ্র ছিল ভারতের এর পশ্চিমবঙ্গ রাজ্যের কলকাতা জেলার একটি বিধানসভা কেন্দ্র।
ওভারভিউ
সীমানা নির্ধারণ কমিশনের আদেশের ফলস্বরূপ, ২০১১ থেকে কবিতীর্থ (বিধানসভা কেন্দ্র) এর অস্তিত্ব বিলুপ্ত হয়ে যায়।
এটি যাদবপুর (লোকসভা কেন্দ্র) এর অংশ ছিল।
১৯৭৭-২০০৬
২০০৬, ২০০১ এবং ১৯৯৬ এই তিন রাজ্য বিধানসভা নির্বাচনে, কংগ্রেসের রাম প্যারে রাম নিকটতম প্রতিদ্বন্দ্বী ফরওয়ার্ড ব্লকের মইনুদ্দিন শামসকে পরাজিত করে কবিতীর্থ বিধানসভা আসনে জয়ী হন। ফরওয়ার্ড ব্লক এর কালিমুদ্দিন শামস ১৯৯১ সালে কংগ্রেসের রাম পেয়ারে রামকে পরাজিত করেন। কংগ্রেসের রাম পেয়ারে রাম ১৯৮৭ সালে ফরওয়ার্ড ব্লকের কলিমুদ্দিন শামসকে পরাজিত করেন। ফরওয়ার্ড ব্লকের কলিমুদ্দিন শামস ১৯৮২ সালে আইসিএস-এর সৌগত রায়কে এবং ১৯৭৭ সালে কংগ্রেসের রাম পেয়ারে রামকে পরাজিত করেন
১৯৬৭-১৯৭২
১৯৭২ সালে এবং ১৯৭১ সালে কংগ্রেসের রাম পেয়ারে রাম জিতেছিলেন। ফরওয়ার্ড ব্লক এর কালিমুদ্দিন শামস ১৯৬৯ সালে জিতেছেন কংগ্রেসের বি বি পল ১৯৬৭ সালে জয়ী হন
কাছাড় জেলা
কাছাড় জেলা (সিলেটি: ꠈꠣꠍꠣꠠ (খাসাড়), বাংলা: কাছাড়, অসমীয়া: কাছাৰ), ভারতের উত্তরপূর্বে অবস্থিত আসাম রাজ্যের একটি জেলা। এই জেলাটির সদর শিলচর শহরে রয়েছে। ঐতিহাসিকদের মতে জেলাটি দক্ষিণ ডিমাসার হিড়িম্ব রাজ্যের অংশ ছিল। কাছাড় জেলার আয়তন ৩৭৮৬ বর্গ কিলোমিটার এবং জনসংখ্যা ২০১১ এর জনগণনা অনুযায়ী ১,৭৩৬,৩৯১। বাংলা ভাষা এই জেলায় সরকারী ভাষা হিসাবে স্বীকৃত।
কাছাড়ের সদর শহর শিলচর আসামের অন্যতম প্রধান বাণিজ্যকেন্দ্র। এই জেলার একমাত্র বিমানবন্দর শিলচরে অবস্থিত। শিলচরের ন্যাশনাল ইনস্টিটিউট অফ টেকনোলজি ভারতের অন্যতম সেরা ইঞ্জিনিয়ারিং কলেজ। বরাক নদী এই অঞ্চলের প্রধান নদী। কাছাড় সহ করিমগঞ্জ ও হাইলাকান্দি জেলা নিয়ে গঠিক দক্ষিণ আসামের বরাক উপত্যকা বিভাগ। দেশভাগের পূর্বে এটি বৃহত্তর সিলেটের অন্তর্ভুক্ত ছিল।
নামকরণের ইতিহাস
কাছাড় নামটি একটি ডিমাসা শব্দ "কাছাড়ি" থেকে এসেছে। কাছাড়ের মুল ইতিহাস কাছাড়ি রাজ্য স্থাপনের সময় থেকে শুরু হয়। জেলাটিতে একটি নগর এবং দুটি ছোট শহর রয়েছ, এগুলি হলো যথাক্রমে- শিলচর, লক্ষীপুর এবং সোনাই।
প্রাচীন সময়কাল
কাছাড়ি রাজারা নিজেদের 'হেড়ম্বের প্রভু' বলে মনে করতো। এই কারণেই অনুমান করা হয় যে, কাছাড়ি রাজ্যের পুরানো নাম হেড়ম্ব ছিল এবং ডিমাপুরের নামও এই হেড়ম্বপুর নামের অপভ্রংশ। হিন্দু মহাকাব্য মহাভারতে উল্লেখযোগ্যভাবে হেড়ম্ব বা হিড়িম্ব রক্ষকুলের ও তার রাজত্বের বর্ণনা দেওয়া রয়েছে এবং তার ভগিনী হিড়িম্বার সাথে দ্বিতীয় পাণ্ডব ভীমের বিবাহ ও তাদের পুত্র ঘটোৎকচের কাহিনী বর্ণিত আছে। কাছাড় এবং ডিমা হাসাওয়ের কাছাড়িরা নিজেদের বোড়ো যাযাবর জাতির একটি অংশ বলে মনে করেন। ইয়াং সিকিয়াং নদীর উচ্চ অংশে জনপ্রিয় ও ক্ষমতাদখলের প্রতিযোগীতার ফলে তারা আসামে নেমে আসে এবং ত্রিপুরা রাজ্যের সন্নিকটে নিজেদের রাজ্য স্থাপন করে।
খ্রিস্টীয় ত্রয়োদশ শতাব্দীতে আসামে আগত শান-থাই পরিবারের অহোম জনগোষ্ঠীর লোকের আগমনের সাথে কাছাড়ের ইতিহাস জড়িত। ত্রয়োদশ শতাব্দীর শেষদিক থেকে বহু বছর দিখৌ নদী অহম ও কাছাড়ি সাম্রাজ্যের সীমানা নির্ধারণ করতো। এই নদীর তীরেই অহোম এবং কাছাড়ি রাজারা সংঘর্ষে লিপ্ত হয়। কাছাড়িরা অহমদের ওপর জয় লাভ করে ১২০ জনকে হত্যা করে ও বিজয়স্মরিক হিসাবে একটি মেয়ে, দুটি হাতি ও বারোজন ক্রীতদাস লাভ করে। ১৫২৪ খ্রিস্টাব্দে কাছাড়িরা আবার অহম অঞ্চলে আক্রমণ করে উদ্যত হয় এবং পরাজিত হয়, ফলে কাছাড়ি রাজা রাজকন্যার সাথে অহম রাজার বিবাহ নিশ্চিত করেন। ১৫৩০ খ্রিস্টাব্দে কাছাড়ের রাজা অহমের রাজাকে নিজের বোনকে দেন এবং পণ হিসাবে একটি হাতি, ৫০০ তলোয়ার, ১০০ কুলি ও নগদ হাজার মুদ্রা দেন।
১৫৩৬ খ্রিস্টাব্দে কাছাড়িরা ধানসিঁড়ি উপত্যকা ও নগাঁওয়ের বিস্তীর্ণ অঞ্চল দখল করে আবার অহমরা কাছাড়িদের যুদ্ধে পরাস্ত করে রাজধানী ডিমাপুরের দখল নেয়। কাছাড়ি রাজধানী ডিমাপুর থেকে জঙ্গলাচ্ছাদিত মাহুর নদীর তীরে মাইবং-এ স্থানান্তরিত করেন।
১৭০৬ খ্রিস্টাব্দে রাজা রুদ্র সিং পার্বত্য অঞ্চলে অভিযান চালান। কাছাড়িদের পক্ষে ৩৭৫০০ জনের সৈন্যদলকে আটকানো সহজ ছিল না, ফলে কাছাড়ি রাজা তাম্রধ্বজ পরাস্ত হন। এরপর তিনি আরো দক্ষিণে খাসপুরে পলায়ন করেন। অনুমান করা হয় এই সময় থেকেই কাছাড়ি রাজ্যের রাজারা পাহাড় ছেড়ে কাছাড়ের সমতলে বসতিস্থাপন করে ও খাসপুরকে রাজ্যের রাজধানী বানায়। কাছাড়ি রাজা শূরদর্প নারায়ণ প্রজাদের মধ্যে খুব পরিচিতি পান। তিনি খাসপুরের মহলকে দুর্গবেষ্টিত করে তোলেন এবং বহুস্থানে ইটের তেরী মন্দির নির্মান করেন।
ব্রিটিশ শাসনকাল
রাজা কৃৃষ্ণচন্দ্র ১৭৭০ খ্রিস্টাব্দে হিন্দুধর্মে দীক্ষিত হন। তার কিছুবছর পরে বর্মী সৈন্যদের সহযোগীতায় মণিপুরের রাজা মার্জিত সিংহ কাছাড়ের শেষ রাজা গোবিন্দচন্দ্রকে বিতাড়িত করেন। এরপর বর্মীদেরদ্বারা চালিত হয়ে মার্জিত সিং কাছাড় থেকে সুরমা উপত্যকার দিকে অগ্রসর হন। কিন্তু সুরমা উপত্যকাতে কর্তব্যরত দায়িত্বে আসীন ব্রিটিশ সেনা বর্মীসেনাদের বিতাড়িত করেন এবং গোবিন্দ চন্দ্রকে তার রাজত্ব হস্তান্তর করেন। এর প্রতিদান হিসাবে তিনি বার্ষিক ১০,০০০ টাকা কর দিতে রাজি হন। রাজা তার বাসভূমি হরিটিকরে স্থানান্তরিত করেন কিন্তু ১৮৩০ এ মণিপুরী আততায়ীদের হাতে হত হন। ১৮২৬ খ্রিস্টাব্দের একটি চুক্তির মাধ্যমে এই অঞ্চল ব্রিটিশ সাম্রাজ্যের অন্তর্ভুক্ত করা ভাবা হয় ও প্রয়াত রাজার কোনো উত্তরাধিকার না থাকার অযুহাতে ১৮৩২ এর ১৪ই আগস্ট তারিখে ব্রিটিশ সাম্রাজ্যে যুক্ত করার আনুষ্ঠানিক ঘোষণা হয়। এই প্রসঙ্গে ব্রিটিশ সরকার টমাস ফিশারকে ভারপ্রাপ্ত প্রশাসক হিসাবে কাছাড়ে পাঠান। ১৮৩৪ খ্রিস্টাব্দে কাছাড়ের পূর্বদিকের বিস্তৃত জিরিবাম অঞ্চল মণিপুরকে দিয়ে দেওয়া হয়। ১৮৫৪ খ্রিস্টাব্দে তুলারামের রাজ্য বর্তমান ডিমা হাসাও অঞ্চলও ব্রিটিশ সাম্রাজ্যের অন্তর্ভুক্ত হয় এবং হাফলং মহকুমা হিসাবে কাছাড় জেলার অঙ্গীভূত হয়। ইতিহাস বিদদের মতে ১৮৩৬ থেকে ১৮৭৪ সাল পর্যন্ত ব্রিটিশ শাসনাধীন জেলা রূপে ঢাকা কমিশনের অধীন থাকে এই অঞ্চলটি।
স্বাধীনতা আন্দোলন
আসামের সুরমা উপত্যকা অঞ্চল (বর্তমানে বাংলাদেশে অবস্থিত) ছিল মুসলিম সংখ্যাগরিষ্ঠ। ভারত বিভাজনকালে কংগ্রেস ও মুসলিম লীগের উত্তেজিতা উভয়কেই প্রান্তীয় করে তুলেছিল। সিলেটে গণভোটের মাধ্যমে সিলেট অঞ্চল পাকিস্তানে (বর্তমান বাংলাদেশ) দিয়ে দেওয়া হয়েছিল। মজুমদার ও আসামের গৃহমন্ত্রী বসন্তকুমার দাস মিলিত প্রচেষ্টার বরাক উপত্যকার জায়গায় জায়গায় আলাপ ও পদযাত্রা করে জনসাধারণকে ধর্মের ভিত্তিকে বিভাজনের কুফল সম্পর্কে অবহিত করেন। ১৯৪৭ খ্রিস্টাব্দের ২০শে ফেব্রুয়ারি মজুমদার শিলচরে আসাম নেশনালিস্ট মুসলিম কনভেনশনের ডাক দেন। এরপরে ১৯৪৭ এর ৮ই জুন শিলচরে একটি বড়ো আলোচনাসভা অনুষ্ঠিত হয়। ২০শে ফেব্রুয়ারি ও ৮ই জুনে ডাকা আলোচনাসভা দুটিই সফল হয়। বাকী বেশকিছু নেতাদের মতো তিনিও বরাক উপত্যকা এবং বিশেষভাবে করিমগঞ্জ জেলাকে আসামের অন্তর্ভুক্ত রাখতে সহায়ক ছিলেন। তিনি রেডক্লিফ কমিশনের মাধ্যমে সিলেটের করিমগঞ্জকে ভারতের আসামে অন্তর্ভুক্ত রাখতে চেয়েছিলেন। অরুণ কুমার চন্দ, গোপীনাথ  বরদলৈ  ১৯৪৬ এ ডাকা ক্যাবিনেট মিশনে যোগ দিতে অস্বীকার করলেও আইনকর্তা হিসাবে সামাজিক কাজ করতে তাদের উদ্দীপিত করেন ও শিলচরে গুরুচরণ কলেজকে উন্নত করতে তৎপর হন। তার অকালপ্রয়াণ ঘটলে বাঙালি হিন্দু সমাজ একজন ধর্মনিরপেক্ষ মতবাদী নেতাকে হারায়।
স্বাধীনতা পরবর্তী সময়কাল
১৯৪৭ খ্রিস্টাব্দে ১৫ই আগস্ট ভারতের স্বাধীনতার মুহূর্তে সারা পূর্বভারত জুড়ে চরম বিশৃৃঙ্খলা দেখা যায়। হিন্দুদের প্রবণতা ছিল নবগঠিত পূর্ব পাকিস্তান থেকে ভারতের দিকে পালিয়ে আসা আবার ভারতের মুসলিমদের প্রবণতা ছিল আসাম থেকে পূর্ব পাকিস্তানে যাওয়ার। চরম বিশৃঙ্খলা ও দাঙ্গায় ব্যপক সংখ্যক প্রাণহানি হয়, যা ১৯৫০ আবারো হয়। একমাত্র মজুমদারই কাছাড়ের ক্যাবিনেট মিশনে সদস্য হিসাবে তার সহযোগী এবং সমমনষ্কদের নিয়ে কাছাড় জেলাতে হিন্দু এবং মুসলমান উভয়কে রক্ষা করার দায়িত্ব নিয়েছিলেন। তিনি কাছাড়ে আগত শরণার্থীদের শরণার্থী শিবিরে নিরাপত্তা দেওয়া ও তাদের পুণর্বাসনের দায়িত্বও নিয়েছিলেন।
১৯৬০ খ্রিস্টাব্দে এবং পরবর্তীকালে কাছাড় জেলাতে ১৯৫৭ থেকে ১৯৬৬ অবধি আসাম ক্যাবিনেটের সদস্য মইনুল হক চৌধুরী বেশ গুরুত্বপূর্ণ রাজনৈতিক ভূমিকা পালন করেছিলেন। ১৯৭১ খ্রিস্টাব্দে তৎকালীন প্রাক্তন প্রধানমন্ত্রী ইন্দিরা গান্ধীর অধীনে তিনি শিল্পমন্ত্রী ছিলেন। স্বর্গীয় অরুণ কুমার চন্দর স্ত্রী জ্যোৎস্না চন্দ ভারতীয় বিধানসভায় শিলচরকে উপস্থাপন করতেন।
ভূপ্রকৃতি
কাছাড় জেলাটির উত্তর ও পূর্বাঞ্চলের পাহাড়ি অঞ্চল থেকে জেলাটির কেন্দ্র ও পশ্চিমভাগের সমতলভুমি অবধি ভূপ্রকৃৃতির তারতম্য লক্ষনীয়। জল জমে থাকার কারণে এপ্রিল থেকে সেপ্টেম্বর মাসে সমগ্র জেলার ২০% জমিতে কৃৃষিকাজ সম্ভব নয়। আবার নভেম্বর থেকে এপ্রিল মাসে বৃষ্টির অভাবে চাষজমিতে ক্ষরা দেখা যায়। মাটি ছিদ্রযুক্ত ফলে আর্দ্রতা ধারণক্ষমতা কম ফলে ভূমিক্ষয়প্রবণ। জেলাটির জলস্তর কম। কাছাড়ের প্রধান নদী বরাক নদী যা বরবক্র নামে ও পরিচিত ছিল। নদীটির একাধিক ছোটো উপনদী রয়েছে যা উত্তর ও দক্ষিণের পাহাড়ি অঞ্চল থেকে এসে মিলিত হয়েছে। বরাক নদী জেলাটির অভ্যন্তরে পূর্ব থেকে পশ্চিমে প্রবাহিত এবং সাম মণিপুর সীমানা নির্ধারণ করেছে। বার্ষিক গড় বৃৃষ্টিপাত ৩০০০ মিলিমিটারের বেশি।
বনভূমি
কাছাড় জেলার ২২৩৬ বর্গকিলোমিটার অঞ্চল বনভূমি দ্বারা আচ্ছাদিত, যা জেলাটির আয়তনের ৫৯%। বরাইল বন্যপ্রাণ অভয়ারণ্য এই জেলার অন্যতম আকর্ষণ।
কৃৃষিভূমি
কাছাড় জেলা একটি কৃৃষিপ্রধান জেলা এবং মোট জনসংখ্যার প্রায় ৮০% লোক কৃৃষিজীবি। ধান এই জেলার প্রধান উৎপাদিত ফসল, তাছাড়াও সরষে, দানাশষ্য, পাট ও ব্যপকহারে উৎপাদিত হয়। জেলাটিতে বৃষ্টিপাতের ওপর নির্ভর করে ঋতুভিত্তিক ফসল ফলানো হয়। প্রাথমিকভাবে কৃৃষিকাজ থেকে জেলাটির মোট আয়ের সরাসরি ৪০% আসে আবার কৃৃষিজাত পদার্থ ১৪% আয়ের উৎস।
অর্থনীতি
কাছাড় জেলা হলো আসামে অন্যতম শিল্প-অনুন্নত একটি জেলা।
ধর্ম
ধর্ম অনুযায়ী ভিন্ন ধর্মাবলম্বী জনসংখ্যা:
ভাষা
আসাম রাজ্যের দক্ষিণ প্রান্তে অবস্থিত এই জেলাটি একটি বাঙালি প্রধান জেলা। এই অঞ্চলের বেশিরভাগ লোকই স্থানীয় সিলেটী ভাষায় কথা বলেন। বাঙালি ছাড়াও চাকরিসুত্রে আসা হিন্দিভাষী এবং মণিপুরীরা অনেক সংখ্যায় বাস করেন। জেলাটির ভাষাভিত্তিক পাইচিত্র নিম্নরূপ:
উপ-উপাচার্য
প্রো-ভাইস-চ্যান্সেলর (বা প্রো-ভাইস-চ্যান্সেলর, পিভিসি ) বা উপ-উপাচার্য ( ডিভিসি ) একজন ডেপুটি   একটি বিশ্ববিদ্যালয়ের উপাচার্যকে বুঝিয়ে থাকে। প্রাচীন ঐতিহ্যবাহী ইংরেজি বিশ্ববিদ্যালয় এবং কমনওয়েলথ বিশ্ববিদ্যালয়গুলিতে তাদের ঐতিহ্য অনুসরণ করে, পিভিসিগুলি সাধারণত একাডেমিক ছিলেন যারা তাদের নিয়মিত পাঠদান এবং গবেষণার পাশাপাশি সীমিত সময়ের জন্য অতিরিক্ত পরিচালনার দায়িত্ব গ্রহণ করেছিলেন। তবে নতুন ইংলিশ বিশ্ববিদ্যালয়গুলিতে (যেমন পলিটেকনিক হিসাবে উদ্ভূত) পোস্টটি সাধারণত স্থায়ী ছিল এবং এখন পুরানো বিশ্ববিদ্যালয়গুলির মধ্যেও এটি ক্রমবর্ধমান প্রবণতা। ব্যক্তিগত প্রো-ভাইস-চ্যান্সেলররা প্রশাসন, গবেষণা ও উন্নয়ন, শিক্ষার্থী বিষয়াদি, এবং একাডেমিক এবং শিক্ষা বিষয়ক ক্ষেত্রগুলির দায়িত্বে থাকতে পারেন। কিছু কিছু বিশ্ববিদ্যালয়ে উপাচার্যের অধীনস্থ এক বা একাধিক উপ-উপাচার্য রয়েছেন, সহ-উপাচার্য সহ-উপাচার্যের অধীনে নির্বাহী স্তরের র‌্যাঙ্কিংয়ে থাকেন। পিভিসি বা ডিভিসি সাধারণত বিশ্ববিদ্যালয় থেকে অনুপস্থিত থাকাকালীন আনুষ্ঠানিক ও নির্বাহী উভয় কার্যক্রমে উপাচার্যের বিকল্পধারায় ক্ষমতাপ্রাপ্ত হন।
কাছাড় জেলা
জনসংখ্যার উপাত্ত
মোট জনসংখ্যা ১৪৪৪৯২১(২০০১ জনগণনা) ও ১৭৩৬৩৯১(২০১১ জনগণনা)। রাজ্যে জনসংখ্যাভিত্তিক ক্রমাঙ্ক ৩৩ টি জেলার মধ্যে ২য়। আসাম রাজ্যের ৫.৫৭% লোক কাছাড় জেলাতে বাস করেন। জেলার জনঘনত্ব ২০০১ সালে ৩৮২ ছিল এবং ২০১১ সালে তা বৃদ্ধি পেয়ে ৪৫৯ হয়েছে। জেলাটির জনসংখ্যা বৃদ্ধির হার ২০০১-২০১১ সালের মধ্যে জনসংখ্যা বৃৃদ্ধির হার ২০.১৯%, যা ১৯৯১-২০১১ সালের ১৮.৮৯% বৃদ্ধির হারের থেকে বেশি। জেলাটিতে লিঙ্গানুপাত ২০১১ অনুযায়ী ৯৫৯(সমগ্র) এবং শিশু(০-৬ বৎ) লিঙ্গানুপাত ৯৫৪। জেলাটিতে ৬ বছর অনুর্দ্ধ শিশু সংখ্যা ২৫৬৭৭৪ জন, যা সমগ্র জনসংখ্যার ১৪.৭৯%।
উপ-উপাচার্য
স্কটল্যান্ডে উপ-উপাচার্য এবং উপ-উপাচার্যের পরিবর্তে উপ-অধ্যক্ষ এবং সিনিয়র উপ-অধ্যক্ষের পদবি ব্যবহার করা হয়। স্টার্লিং বিশ্ববিদ্যালয়ে একজন সিনিয়র উপ-অধ্যক্ষ এবং তিনজন উপ-অধ্যক্ষ রয়েছেন। সময়ের যে কোনও সময়ে বিশ্ববিদ্যালয়ের প্রয়োজনের উপর ভিত্তি করে এই সংখ্যাটি পৃথক হতে পারে, তবে এগুলি সাধারণত পাঠদান, শেখানো, শেখা, স্নাতক শিক্ষার্থী এবং আন্তর্জাতিক বিষয়গুলি আবশ্যক।
কাছাড় জেলা
নদনদী
কাছাড় জেলার নদনদীগুলি নিম্নরূপ:
উপ-উপাচার্য
অস্ট্রেলিয়ান ক্যাথলিক বিশ্ববিদ্যালয়ে, তিনজন উপ-উপাচার্য রয়েছেন, প্রত্যেকে একাডেমিক বিষয়গুলির একটি অঞ্চল এবং একটি আঞ্চলিক অঞ্চল উভয়ের জন্য দায়বদ্ধ। অস্ট্রেলিয়ার নিউ ইংল্যান্ড বিশ্ববিদ্যালয়ের তিনটি পিভিসি (দুটি ডিন এবং অন্য একাডেমিক) এবং একজন উপ ভিসি (গবেষণা) রয়েছে। ফেডারেশন বিশ্ববিদ্যালয় অস্ট্রেলিয়ায় পাঁচ জন উপ-উপাচার্য এবং একজন উপ-উপাচার্য রয়েছেন।
নিউজিল্যান্ডের বিশ্ববিদ্যালয়গুলিতে, উপ-উপাচার্য পদটি কখনও কখনও উত্তর আমেরিকার বিশ্ববিদ্যালয়গুলির কলেজ এবং স্কুলগুলির ডিনগুলির সমতুল্য সিনিয়র এক্সিকিউটিভ পদগুলি বোঝাতে ব্যবহৃত হয়। এক্ষেত্রে ডিন শব্দটি সাধারণত প্রোগ্রাম এবং শিক্ষার্থীদের সাথে সম্পর্কিত একাডেমিক প্রশাসনিক পদের জন্য সংরক্ষিত থাকে। বেশিরভাগ বিশ্ববিদ্যালয়গুলি উপর্যুক্ত অর্থে উপ-উপাচার্য শব্দটি ব্যবহার করে। পাকিস্তানে, মেহরান প্রকৌশল ও প্রযুক্তি বিশ্ববিদ্যালয় একমাত্র বিশ্ববিদ্যালয়, যেখানে প্রো-ভাইস চ্যান্সেলর পদ রয়েছে।
কাছাড় জেলা
রেলপথ
কাছাড় জেলা রেলপথে আসাম রাজ্যে রাজধানী গুয়াহাটি ও দেশের অন্যান্য অঞ্চলের সাথে যুক্ত। জেলার রেলপথটি উত্তর-পূর্ব সীমান্ত রেলপথের লামডিং রেলবিভাগের অন্তর্গত। জেলাটির ওপর দিয়ে আরোনাই সুপারফাস্ট এক্সপ্রেস (২য় দীর্ঘতম), তিরুবনন্তপুরম-শিলচর সুপারফাস্ট এক্সপ্রেস (৩য় দীর্ঘতম), হামসফর এক্সপ্রেস (৯ম দীর্ঘতম), শিয়ালদহ-শিলচর কাঞ্চনজঙ্ঘা এক্সপ্রেস, নতুন দিল্লি-শিলচর সম্পর্কক্রান্তি এক্সপ্রেস প্রভৃৃতি ট্রেন দীর্ঘায়িত। জেলাটির স্টেশনগুলি হলো:
বিমানপথ
শিলচর বিমানবন্দরটি শিলচর শহরের নিকটে অবস্থিত, যা মূল শহর থেকে প্রায় ২২কিলোমিটার দূরে কুম্ভীরগ্রামে অবস্থিত। এই বিমানবন্দর ১৯৪৪ সালে ব্রিটিশ সরকার চালু করে। এটি কিড়িগ্রাম এয়ার বেস হিসাবেও পরিচিত। এই বিমানবন্দর থেকে অসামরিক বিমান পরিবহন চালু রয়েছে। একই সঙ্গে এটি ভারতীয় বায়ু সেনার একটি বিমান ঘাটি। এই বিমানবন্দর থেকে প্রতিদিন ৪ থেকে ৫ টি বিমান ওঠা-নামা করে এবং সপ্তাহে মোট প্রায় ৩০ টি বিমান চলাচল করে। এই বিমানবন্দরটি উত্তর-পূর্ব ভারত-এর চতুর্থ বৃহত্তম ও ব্যস্ততম বিমানবন্দর। ২০১৮-২০১৯ সালে এই বিমানবন্দরের যাত্রী পরিবহন সংখ্যা ৩ লক্ষ ৮৬ হাজার ৬৬৫ এবং বিমান চলাচলের সংখ্যা ৩,৩৮০ টি। শিলচর বিমানবন্দরটি সমুদ্র পৃষ্ঠের থেকে ৩৩৮ ফুট উঁচুতে অবস্থিত। এটি ৩৬.৭০ একর জমির আওতাভুক্ত। বিমানবন্দরটিতে শুধুমাত্র একটি অভ্যন্তরীণ টার্মিনাল আছে এবং এটি যাত্রীদের জন্য আধুনিক সুবিধাগুলি দিয়ে সজ্জিত।
এই বিমানবন্দর থেকে গৌহাটি, কলকাতা, ইম্ফল, আগরতলা ও যোরহাট বিমানবন্দরে বিমান পরিচালনা করা হয়।
শিক্ষা
কাছাড় জেলাতে উত্তর পূর্ব ভারতের কিছু বিখ্যাত শিক্ষা প্রতিষ্ঠান রয়েছে। জেলাসদর শিলচর শহর আসামে শিক্ষার অন্যতম প্রাণকেন্দ্র। শিলচর থেকে ১৮ কিলোমিটার দূরে দরগাকোণাতে আসাম বিশ্ববিদ্যালয় রয়েছে, যা একটি কেন্দ্রীয় বিশ্ববিদ্যালয়। শিলচর শহরে একটি রাষ্ট্রীয় প্রযুক্তিবিদ্যা প্রতিষ্ঠান রয়েছে। দক্ষিণ আসামের একমাত্র চিকিৎসা মহাবিদ্যালয়টি শিলচর শহরে অবস্থিত।
মহাবিদ্যালয়
জেলাটিতে একাধিক ডিগ্রী কলেজ রয়েছে।
বিদ্যালয়
জেলাটির কিছু বিখ্যাত বিদ্যালয় হলো:
প্রশাসনিক বিভাগ
কাছাড় জেলা দুটি মহকুমাতে বিভক্ত, যথা: পাঁচটি তশিল হলো : ১) কাটিগড়া তহশিল ২) উধারবন্দ তহশিল ৩) শিলচর তহশিল ৪) সোনাই তহশিল ৫) লক্ষীপুর তহশিল
জেলাটিতে ১৫ টি উন্নয়ন ব্লক রয়েছে। সেগুলি হল-
বৈলর ইউনিয়ন
বৈলর ইউনিয়ন বাংলাদেশের ময়মনসিংহ জেলার ত্রিশাল উপজেলার একটি ইউনিয়ন।
অবস্থান ও সীমানা
এর অবস্থান ২৪°৫৯´ থেকে ২৪°৬৬´ উত্তর অক্ষাংশ এবং ৯০°৩৯´ থেকে ৯০°৪১´ পূর্ব দ্রাঘিমাংশ। উত্তরে চুরখাই দক্ষিণে ত্রিশাল পৌরসভা পূর্বে কাঠাঁল ইউনিয়ন, পশ্চিমে ধানীখোলা ইউনিয়ন। ময়মনসিংহ শহর থেকে এর দূরত্ব ১৫ কিলোমিটার এবং ত্রিশাল। থেকে ৫ কিলোমিটার।
ইতিহাস
ব্রিটিশ - ভারতের সর্ববৃহৎ জেলা ময়মনসিংহের দক্ষিণ অঞ্চল পরিচালিত হত বৈলর জমিদার বাড়ি থেকে। তখন থেকেই বৈলর প্রসিদ্ধ ছিল। বৈলর নামকরণের গ্রহণযোগ্য তথ্য - জমিদারি আমলে ময়মনসিংহ দক্ষিণের বৈলরের লোকজন তৎকালীন লেখাপড়া করার বেশি সুযোগ পেত । তখনকার লোকজন বই একটার পর একটা লর বেধে রাখত তাই বইয়ের লর কথাটি পরবর্তীতে বইলর হয়ে যায় । এটাই বৈলর নামকরণের সর্বাধিক গ্রহণযোগ্য তথ্য । পরগণা জমিদারি স্টেট তথ্য অনুসারে জমিদারের সাথে গোটা রাজ্য পরিচালনার জন্য বৈলরের বেশ কয়েকজন বংশপরক্রমায় জমিদারদের সাথে নিযুক্ত ছিল । সর্বশেষ জমিদার হেমচন্দ্র চৌধুরী'র সাথে একান্তভাবে জড়িত ছিল উজান বৈলরের কাদির বক্স সরকার  ও তরিপ উল্লাহ সরকার  অন্যতম (বর্তমান তরফদার বংশের পূর্বপুরুষ )।তারা জমিদারের রাজ্য পরিচালনা, দলিল লিখন ও রাজস্ব আদায়ের কাজ পরিচালনা করত। পরবর্তীতে বৃটিশরা উপমহাদেশ ছেড়ে চলে যাওয়ার পর দেশে সাম্প্রদায়িক দাঙ্গার আশংকায় জমিদার হেমচন্দ্র চৌধুরী দেশ ছেড়ে কলকাতা চলে যাওয়ার সময় তার কাছ থেকে তারা বিপুল পরিমাণ সম্পদ ক্রয় করেন,এমনকি হেমচন্দ্রের প্রিয় বৈলর জমিদার বাড়ী । উল্লেখ্য তৎকালিন সময়ে এই বাড়ি ক্রয় করার জন্য সাত জন আবেদন করেছিল,জমিদার সকলকে ফিরিয়ে দিয়েছিলেন। এই বাড়িটি জমিদার হেমচন্দ্রের কাছে খুবই মায়ামাখা ছিল । হেমচন্দ্র চৌধুরী অবসর সময় কাটানোর জন্য প্রায়শই এই বাড়িতে আসতেন এবং থাকতেন । কাঠের তৈরি এই দ্বিতল বাড়িটি ছিল সুনিপুণ নকশা ও কারুকাজের এক নিদর্শন । দশটি মহল, নাট্যঘর , কারাগার সহ ছিল বেশ কয়েকটি লৌহ সিন্দুক ও ভূমি সংক্লান্ত গুরুত্বপূর্ণ নথিপত্র । এছাড়াও বাড়িতে জৌলুষ আসবাবপত্র সহ ছিল নানান প্রাণীর সংগ্রহশালা চিড়িয়াখানা । ষাটের দশকে কানিহারী রাজবাড়ির সেনবংশ কর্তৃক লুন্ঠিত হয় এই বাড়ির অনেক নথিপত্র ।
আয়তন ও জনসংখ্যা
আয়তনঃ ৬২৯৫ একর। জনসংখ্যাঃ পুরুষ- ১৭২৬৪, মহিলা-১৬১৪২।
শিক্ষার হার ও শিক্ষা প্রতিষ্ঠান
শিক্ষার হার : ৫২.০৬%
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান- খন্দকার মোঃ মশিহুর রহমান {| class="wikitable" !ক্রমিক নং !চেয়ারম্যানগণের নাম !মেয়াদকাল
ঝাপটের ঢাল রেলওয়ে স্টেশন
ঝাপটের ঢাল রেলওয়ে স্টেশন পূর্ব রেলওয়ের হাওড়া বিভাগের সাহেবগঞ্জ লুপের একটি রেলওয়ে স্টেশন। এটি ভারতের পশ্চিমবঙ্গের পূর্ব বর্ধমান জেলার শঙ্করীতে অবস্থিত।
আমতলী ইউনিয়ন
আমতলী ইউনিয়ন নামে বাংলাদেশে মোট ৪টি ইউনিয়ন রয়েছে। যথা:
কেয়া চক্রবর্তী
কেয়া চক্রবর্তী  ( ৫ আগস্ট, ১৯৪২ - ১২ মার্চ, ১৯৭৭) একজন প্রতিভাময়ী অপেশাদার ভারতীয় মঞ্চশিল্পী ছিলেন।
অভিনয় জীবন
কেয়া অভিনয় করতে ভালবাতেন। স্কটিশ চার্চ কলেজে ছাত্রাবস্থাতেই ইংরাজী ১৯৫৮, ১৯৫৯, ১৯৬০ খ্রিস্টাব্দে পর পরই আন্তঃকলেজ নাট্যপ্রতিযোগিতায় শ্রেষ্ঠ অভিনয়ের জন্য পুরস্কার পান। আন্তঃবিশ্ববিদ্যালয় যুব উৎসবে দিল্লি এবং মহীশূরে আমন্ত্রিত হন। তবে বাংলা রঙ্গমঞ্চে নান্দীকার গোষ্ঠীর প্রযোজিত নাটকগুলিতে অভিনয়ের মাধ্যমে কিংবদন্তি অভিনেত্রী হিসাবে আত্মপ্রকাশ করেন। প্রথম অভিনয় ১৯৬১ খ্রিস্টাব্দে 'চার অধ্যায়' নাটকে। এরপর ১৯৬৬ খ্রিস্টাব্দ হতে নিয়মিত অভিনয়। 'তিন পয়সার পালা' অভিনয়ের পর তার সুখ্যাতি ছড়িয়ে পড়ে। ব্রেখটের নাটকের বাংলা সংস্করণ 'ভালো মানুষ' নাটকে তার দ্বৈত- চরিত্রের অভিনয় বিশেষ উল্লেখযোগ্য। 'আন্তিগোনে' নাটকে নাম ভূমিকায় অভিনয় করে পশ্চিমবঙ্গ সাংবাদিক অ্যাসোসিয়েশনের 'শ্রেষ্ঠ অভিনেত্রী' র পুরস্কার পান।  ১৯৭৪ খ্রিস্টাব্দ থেকে কলেজের অধ্যাপনা ছেড়ে বিনা বেতনে  নান্দীকারের সর্বক্ষণের কর্মী হন। নান্দীকার এ অজিতেশ বন্দ্যোপাধ্যায়, অসিত বন্দ্যোপাধ্যায়, রুদ্রপ্রসাদ সেনগুপ্ত ও কেয়া চক্রবর্তী একসাথে অভিনয় একটা স্বর্ণযুগ ছিল । তার শেষ অভিনীত নাটক 'ফুটবল'। কেয়া চক্রবর্তী ভালো অনুবাদক ছিলেন। অভিনয় করার উদ্দেশ্যে বার্নার্ড শ'র 'সেন্ট জোয়ান' নাটকটির অনুবাদ করেছিলেন। অর্থের প্রয়োজনে কখনো কখনো সিনেমায় অভিনয় করলেও তার আসল ক্ষেত্রটি নাটকে। নাট্যভাবনা নিয়ে কিছু লেখা তিনি লিখেছেন।
কেয়া চক্রবর্তীর মঞ্চাভিনয় (১৯৬১ - ১৯৭৭ )
নাটক / তাভিনয় সংখ্যা
অজিতেশ বন্দ্যোপাধ্যায়ের পরিচালনায়:
১, নাট্যকারের সন্ধানে দুটি চরিত্র, 2. শের আফগান, ৩, মঞ্জরী আমের মঞ্জরী , ৪. বীতংস, ৫. অগ্নিবিষয়ক সতর্কতা ও গৌতম, ৬. হে সময়, উত্তাল সময়, ৭. শাহী বাদ, ৮. তিন পয়সার পালা, ৯. ভালােমানুষ, ১০. নীলিমা, ১২. চার অধ্যায়, ১৩. রাত্রি, ১৪. নটি বিনােদিনী, ১৫. আলাের বাইরে, ১৬. মূদ্রারাক্ষস, ১১. বৃত্ত ,
রুদ্রপ্রসাদ সেনগুপ্তর পরিচালনায়:
১. টক, ২. আন্তিগােনে, ৩. ফুটবল
অসিত বন্দ্যোপাধ্যায়ের পরিচালনায়
১. পূর্বরাগ
১. রক্তকরবী :
শ্যামানন্দ জালানের পরিচালনায়;
১. তুঘলক
মৃত্যু
১৯৭৭ খ্রিস্টাব্দের ১২ মার্চ সাঁকরাইলে গঙ্গার ওপর 'জীবন যে রকম' চলচ্চিত্রের বহিদৃর্শ্য গ্রহণের সময় (শুটিংয়ের সময়) অভিনয় করতে গিয়ে জলে ডুবে তার মৃত্যু ঘটে।
জাতীয় পরিষদের ভবন (আর্মেনিয়া)
জাতীয় পরিষদের ভবন (আর্মেনিয়া) (Armenian: Հայաստանի Ազգային ժողովի շենքը; Hayastani Azgayin Zhoghovi Shenk) এটি ইয়েরেভান এর বাঘরায়ন এভিনিউতে অবস্থিত। এটি মার্ক গ্রেগরিহান এর দ্বারা পরিকল্পিত।
২০২০ গ্রীষ্মকালীন অলিম্পিকে কম্বোডিয়া
কম্বোডিয়া টোকিওতে ২০২০ গ্রীষ্মকালীন অলিম্পিকে প্রতিদ্বন্দ্বিতা করেছিল। মূলত ২৪ জুলাই - ৯ আগস্ট ২০২০ অনুষ্ঠিত হওয়ার কথা থাকলেও কোভিড-১৯ এর বৈশ্বিক মহামারীর কারণে সময়সূচি পিছিয়ে দেওয়া হয় সোভিয়েত-পরবর্তী সময়ে এটি ছিল গ্রীষ্মকালীন অলিম্পিকে দেশটির টানা সপ্তম উপস্থিতি।
প্রতিযোগী
গেমসে অংশগ্রহণকারী প্রতিযোগীদের সংখ্যার তালিকা নিচে দেওয়া হল।
মল্লক্রীড়া
অলিম্পিকে একজন ক্রীড়াবিদ পাঠানোর জন্য কম্বোডিয়া বিশ্ব অ্যাথলেটিকস থেকে সর্বজনীনতা স্লট পায়। {{Smalldiv|1=;Key
সাঁতার
ফিনা থেকে সার্বজনীন আমন্ত্রণ পেয়ে কম্বোডিয়া থেকে দুইজন সাঁতারু অলিম্পিকে অংশগ্রহণ করে।
রাজধরপুর
রাজধরপুর (Rajdharpur) বাংলাদেশের রাজবাড়ী জেলার একটি গ্রাম যা বালিয়াকান্দি উপজেলা এবং ইসলামপুর ইউনিয়নের একটি অংশ।
তথ্যসূত্র
Rajdharpur
মেলোডি প্রোচেট
মেলোডি প্রোচেট (ইংরেজিঃ Melody Prochet, জন্ম 3 এপ্রিল, 1987) একজন ফরাসী সংগীতশিল্পী। তিনি তার সংগীত প্রকল্প মেলোডি'স ইকো চেম্বারের প্রধান গায়ক এবং গীতিকার। প্রোচেটের সংগীত শৈলীতে ড্রিম পপ, স্পেস রক, সাইক্যাডেলিক রক এবং সুগেজ হিসাবে বর্ণনা করা হয়েছে। সংগীত সমালোচকরা তাঁর কাজকে স্টেরিওলব, ব্রডকাস্ট এবং কোক্টি টুইন্স এর সাথে তুলনা করেছেন।
প্রারম্ভিক জীবন
মেলোডি প্রোচট ফ্রান্সের পুয়েরিকার্ডে জন্ম গ্রহণ করেছিলেন ও বেড়ে উঠেছিলেন। ছোটবেলা থেকেই তিনি সংগীতের সাথে যুক্ত ছিলেন, তিনি অল্প বয়সে পিয়ানো এবং ভায়োলা বাজাতে শিখেছিলেন, তার মতে যা পরবর্তীতে তার অর্কেস্ট্রাল ধারার সংগীত রচনায় প্রভাব রেখেছিলো।
২০১০-২০১১ঃ মাই বি'স গার্ডেন এবং দ্য নারকোলিপটিক ডান্সার্স
২০১০ সালে, প্রোচেট তার প্রথম অ্যালবাম হান্ট দ্য স্লিপার প্রকাশ করেছিল, মাই বি'স গার্ডেন ব্যান্ডের অংশ হিসাবে।
২০১২-বর্তমানঃ মেলোডি'স ইকো চেম্বার
মেলোডি'স ইকো চেম্বার হ'ল ফরাসী সংগীতশিল্পী মেলোডি প্রোচেটের মূল প্রকল্প। থাম্ব|278x278পিক্সেল|Melody's Echo Chamber in 2012
ব্যক্তিগত জীবন
২৭ শে জুন, ২০১৭, প্রোচেটের পরিবারের পক্ষ থেকে একটি বিবৃতি প্রকাশ করা হয়েছিল যে তিনি মারাত্মক দুর্ঘটনায় পড়েছিলেন এবং বেশ কয়েক মাস ধরে হাসপাতালে থাকতে হবে, যার ফলে তার আসন্ন ভ্রমণ বাতিল হয়ে গেছে। তার পরিবার পরে একটি হালনাগাদ জানিয়েছিল যে সে মস্তিষ্কের অ্যানিউরিজম এবং ভাঙা মেরুদণ্ডের অভিজ্ঞতা পেয়েছিল। দুর্ঘটনার বিষয়ে আর কোনও বিবরণ প্রকাশ করা হয়নি। এই ঘটনাটি বন ভয়েজের মুক্তির তারিখটিকে পিছনে ফেলেছিলো।
টার্বোপ্রপ
থাম্ব|বামদিকে জি জি টি 64 প্রোপেলার, মাঝখানে আনুষঙ্গিক সহ গিয়ারবক্স এবং ডানদিকে গ্যাস জেনারেটর টার্বোপ্রপ ইঞ্জিন একটি টারবাইন (একটি বিশেষ ঘূর্ণায়মান ইঞ্জিন)ইঞ্জিন যা একটি বিমানের প্রপেলার(পাখা) চালাতে ব্যবহৃত হয় ।
টার্বোপ্রপ একটি ইনটেক(প্রবেশদ্বার),রিডাকশন গিয়ারবক্স (রূপান্তরকরণ যন্ত্র), সংকোচকারী যন্ত্র(কম্প্রেসর), জ্বলনে সাহায্যকারী যন্ত্র(কম্বাস্টর), টারবাইন(ঘূর্নায়মান যন্ত্রবিশেষ) এবং একটি পাখার অগ্রভাগ(নজেল) নিয়ে গঠিত । ইনটেক ব্যবস্থার মাধ্যমে বাতাস টেনে নেয়া হয় এবং কম্প্রেসর(সংকোচঙ্কারী যন্ত্র) এর দ্বারা বাতাসকে সংকুচিত করা হয়। তারপরে সংকুচিত বাতাস জ্বালানীর সংস্পর্শে আনা হয়, যেখানে জ্বালানী বায়ু মিশ্রণটিকে দহন করে । উত্তপ্ত গ্যাসগুলি টারবাইন এর সাহায্যে প্রসারিত/সম্প্রসারণ করা হয়। টারবাইন দ্বারা উৎপাদিত কিছু শক্তি কম্প্রেসরকে(সংকোচঙ্কারী যন্ত্রকে) চালাতে ব্যবহৃত হয়।
বাকি শক্তি রিডাকশন গিয়ারবক্স(রূপান্তরকরণ যন্ত্র) এর  মাধ্যমে প্রোপেলারে সঞ্চারিত করা হয়।।প্রপেলারের অগ্রভাগে গ্যাসগুলি আরও প্রসারিত হয়, যেখানে গ্যাসগুলি বায়ুমণ্ডলীয় চাপে নির্গমন করা হয়। টার্বোপ্রপ দ্বারা উৎপন্ন ধাক্কার তুলনায় তুলনামূলকভাবে  ছোট অনুপাতের ধাক্কা পাখার অগ্রভাগ সরবরাহ করে।
টার্বোজেটের বিপরীতে টার্বোপ্রপ ইঞ্জিনের নির্গমন গ্যাসগুলিতে প্রয়োজনীয় ধাক্কা তৈরি করার পর্যাপ্ত শক্তি থাকে না, যেহেতু ইঞ্জিনের প্রায় সমস্ত শক্তিই প্রোপেলার চালাতে ব্যবহৃত হয়।
প্রযুক্তিগত দিক
থাম্ব|টার্বোপ্রপ ইঞ্জিনের ক্রিয়াকলাপ দেখার বিন্যাস অনুযায়ী রেখাচিত্র থাম্ব|বিভিন্ন বৈশিষ্টের গ্যাস টারবাইন ইঞ্জিনের চলমান দক্ষতার তুলনা টার্বোপ্রপ-এ নির্গমন করা বাতাসের ধাক্কার শক্তিকে ব্যবহার করে শ্যাফট(কম্প্রেসর এবং টার্বাইনকে সংযুক্তকারী বিশেষ দণ্ড) এর জন্য শক্তি(কম্প্রেসর চালানোর জন্য পর্যাপ্ত শক্তি) সংগ্রহ করা হয়, যা টারবাইনে প্রসারিত গ্যাসের অতিরিক্ত শক্তি থেকে সংগ্রহ করা হয়ে থাকে। টারবাইন ব্যবস্থায় অতিরিক্ত প্রসারণের ফলস্বরূপ, নির্গমন জেটে অবশিষ্ট শক্তি কম থাকে।  ফলস্বরূপ, নির্গমন জেট মোট ধাক্কার প্রায় 10% উৎপাদন করে। চাপের  নিম্ন গতিতে চলমান একটি প্রপেলার থেকে সর্বোচ্চ পরিমাণ ধাক্কা  পাওয়া যায়, অপরদিকে উচ্চ গতিতে চলমান প্রপেলার থেকে কম পরিমাণ ধাক্কা পাওয়া যায়।
টার্বোপ্রপ এর বাইপাস(পার্শ্বপথ থেকে প্রবেশকৃত বায়ুর) অনুপাত ৫০-১০০  যদিও সাধারণ পাখার(ফ্যান) তুলনায় প্রোপেলার-এ (চালকপাখার) চলমান বায়ুপ্রবাহ কম স্পষ্টভাবে সংজ্ঞায়িত করা হয়।
উল্লেখ্য, বাইপাস অনুপাত হল, টার্বোপ্রপ ইঞ্জিনের মধ্য দিয়ে প্রবাহিত সমগ্র বায়ু প্রবাহের মধ্যে কতটুকু জ্বলনে সাহায্যকারী যন্ত্রের মধ্য দিয়ে প্রবাহিত হয় তার অনুপাত। বাইপাস অনুপাত বৃদ্ধি করা হলে ইঞ্জিন দ্বারা প্রদত্ত ধাক্কার পরিমাণ বৃদ্ধি পাবে।
প্রোপেলারটি রূপান্তরকরণ গিয়ারের মাধ্যমে টারবাইনের সাথে সংযুক্ত করা হয় যা উচ্চ আরপিএম(প্রতি মিনিটে ঘূর্ণন সংখ্যা) / নিম্ন টর্ক আউটপুটকে নিম্ন আরপিএম / উচ্চ টর্কে রূপান্তর করে। প্রোপেলারটি সাধারণত একটি ধ্রুবক-গতি (পরিবর্তনশীল পিচ) প্রপেলার এর মতো, যা বৃহৎ বিমানের পুনঃপ্রেরণকারী (রিসিপ্রোক্যাটিং) ইঞ্জিনগুলির ব্যবহৃত প্রপেলারের অনুরূপ, পার্থক্য কেবল প্রপেলার নিয়ন্ত্রণের দরকারী ব্যবস্থাগুলো খুব আলাদা